આ ઉપરાંત આઇસીસી ભ્રષ્ટાચાર નિરોધક તથા સુરક્ષા એકમ ( એસીએસયુ ) ના અધિકારી હોટલમાં તેમના વ્યવહાર પર પણ દેખરેખ રાખશે . ટૂર્નામેન્ટમાં ભાગ લઇ રહેલી આઠમાંથી છ ટીમો અને તેમના સહયોગી સ્ટાફને એસીએસયુ અધિકારીઓએ એક કલાક સુધી ચાલેલા કાર્યક્રમમાં જણાવ્યું કે તેમને કઇ રીતે જોખમી સંકેતોને ધ્યાનમાં લેવાના છે અને તેના પ્રત્યે ધ્યાન દોરવાનું છે . ન્યૂઝીલેન્ડ અને ઇંગ્લેન્ડની ટીમો ને આજની મેચ બાદ આ બાબતોથી અવગત કરાવવામાં આવશે . બાંગ્લાદેશ આ ટૂર્નામેન્ટનો ભાગ નથી . પૂર્વ બાગ્લાદેશી કપ્તાન મોહમ્મદ અશરફૂલના ઘરેલૂ ટી - 20 ટૂર્નામેન્ટ દરમિયાન મેચ ફિક્સિંગમાં સામેલ હોવાનો સ્વીકાર કર્યો જેને ક્રિકેટ જગત માટે એક ઝટકો માનવામાં આવી રહ્યો છે . ભારતીય ક્રિકેટ છેલ્લા કેટલાક અઠવાડિયાથી ફિક્સિંગને લઇને ચર્ચામાં છે . તેના ત્રણ ખેલાડીઓને સ્પોટ ફિક્સિંગ મામલામાં ગિરફ્તાર કરવામાં આવ્યા છે . બીસીસીઆઇના ઘણા પ્રમુખ અધિકારીઓએ પોતાના પદ પરથી રાજીમાના ધરી દીધા છે અને ભ્રષ્ટાચારની તપાસ માટે પંચનું ગઠન કરી દેવામાં આવ્યું છે .